stanford-oval/wikipedia huggingface dataset:
Älvsjö

Älvsjön kartano.
Älvsjö on kaupunginosa eteläisessä Tukholmassa. Se kuuluu samannimiseen Älvsjön kaupunginosa-alueeseen ja Brännkyrkan seurakuntaan. Naapurikaupunginosia ovat Långsjö, Långbro, Solberga, Liseberg, Örby Slott, Örby ja Hagsätra sekä Huddingen kunnan puolella sijaitseva Snättringe.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Évroksen suiston kansallispuisto

Flamingoja Évros-joen suistossa.
| --- | --- |
Sijainti:  Alexandroúpoli, Évros, Itä-Makedonia ja Traakia, Kreikka
Pinta-ala:  18 800 ha
| --- | --- |
Nimi alkuperäiskielellä:  Εθνικό Πάρκο Δέλτα Έβρου
Tyyppi:  Kansallispuisto 
Perustettu:  2006
muokkaa - muokkaa wikitekstiä - muokkaa Wikidataa
Évroksen suiston kansallispuisto (kreik. Εθνικό Πάρκο Δέλτα Έβρου, Ethnikó Párko Délta Évrou) on kansallispuisto Länsi-Traakiassa koillisessa Kreikassa. Se käsittää nimensä mukaisesti Évros-joen suiston alueen. Kansallispuisto on perustettu vuonna 2006.
Évroksen suiston kansallispuistoa.
Kansallispuisto sijaitsee Évroksen alueyksikössä Alexandroúpolin kunnan alueella Turkin rajan pinnassa. Kansallispuiston pinta-ala on noin 18 800 hehtaaria. Tästä on suojeltu Ramsarin sopimuksella 9 500 hehtaaria (8 000 ha maa-aluetta ja 1 500 ha vesialuetta). Suisto on merkittävää lintualuetta. Lisäksi siellä on tavattu 40 eri nisäkäslajia, 28 matelija- ja sammakkoeläinlajia, 46 kalalajia ja 300 eri kasvilajia.
Aiheesta muualla

Kuvia tai muita tiedostoja aiheesta Évroksen suiston kansallispuisto Wikimedia Commonsissa
Evros Delta National Park. Kansallispuiston verkkosivut. (kreikaksi) (englanniksi)
Kreikan kansallispuistot
| --- | --- |
Kansallismetsät:   Aínoksen kansallismetsä  Oítin kansallismetsä  Ólympoksen kansallismetsä  Parnassóksen kansallismetsä  Párnithan kansallismetsä  Píndoksen kansallismetsä  Préspajärvien kansallismetsä  Samarián kansallismetsä  Soúnion kansallismetsä  Víkoksen–Aóoksen kansallismetsä 
Merikansallispuistot:   Alónnisoksen ja Pohjoisten Sporadien merikansallispuisto  Zákynthoksen merikansallispuisto 
Muut kansallispuistot:   Amvrakikóslahden kosteikkojen kansallispuisto  Axióksen suiston kansallispuisto  Chelmóksen–Vouraïkóksen kansallispuisto  Dadián, Lefkímin ja Souflín metsien kansallispuisto  Évroksen suiston kansallispuisto  Itä-Makedonian ja Traakian kansallispuisto  Kerkíni-järven kansallispuisto  Koróneia- ja Vólvi-järvien ja Makedonian Témpin kansallispuisto  Kotýchin ja Strofylián kosteikkojen kansallispuisto  Mesolóngin–Aitolikón laguunien kansallispuisto  Pohjoisen Píndoksen kansallispuisto  Préspajärvien kansallispuisto  Rodópi-vuorten kansallispuisto  Schiniáksen kansallispuisto  Tzoumérkan, Peristérin ja Árachthoksen rotkon kansallispuisto
Yann M’Vila

Yann M’Vila
Yann M’Vila (s. 29. kesäkuuta 1990 Amiens, Ranska) on ranskalainen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssä pelaavaa Saint-Étienneä. Hän pelasi Ranskan maajoukkueessa 22 ottelua. M’Vilalla on myös Kongon tasavallan kansalaisuus.
Seurajoukkueura

M’Vila pelasi Rennesin junioreissa ja edusti seuran ykkäsjoukkuetta kausina 2009–2013. Hän siirtyi tammikuussa 2013 venäläiseen Rubin Kazaniin. Välillä hän pelasi lainalla italialaisseura Interissä ja englantilaisessa Sunderlandissa. Tammikuussa 2018 hän palasi Ranskaan ja Saint-Étiennen joukkueeseen.
Maajoukkueura

M’Vila valittiin ensimmäisen kerran arvokilpailuihin vuoden 2010 MM-kisoihin, mutta hän joutui luovuttamaan paikkansa. Hänen pelinumeronsa maajoukkueessa oli 17, samoin kuin seurassaan.
M’Vila pelasi Ranskan maajoukkueessa 22 ottelua, joista viimeiset olivat kolme ottelua EM-kilpailuissa 2012. Ainoan maaottelumaalinsa hän teki syyskuussa 2011 EM-karsintaottelussa Albaniaa vastaan.
Pelityyli

M’Vila on kommentoinut puolustavan keskikentän roolia seuraavasti: "Riistämme pallon, syötämme sen. Vastaanotamme pallon, syötämme sen." Hän pelaa aggressiivisesti. Hänen pitkät kaaripallonsa olivat todella tarkkoja jo hänen pelatessaan nuorena lupauksena. Hän on vapauttanut hyökkääjän läpiajoon oman rangaistusalueen rajalta lähteneillä syötöillä.
Yksityiselämä

M’Vilalla on kaksi lasta. Ensimmäisen hän sai 18 vuoden iässä vuonna 2008 ja toisen vuonna 2010. Hänen veljensä Yohan M’Vila pelasi myös jalkapalloa ammattilaisena.
Évoran yliopisto

| Évoran yliopisto> Universidade de Évora |
| --- | --- |
  
 Évoran yliopiston piha-aluetta
Perustettu:  1559 (lakkautettu 1759) 1973
Tyyppi:  julkinen
Henkilökunta:  1 100
Opiskelijoita:  8 200
Sijainti:  Évora,  Portugali
Sivusto:  www.uevora.pt
Évoran yliopisto (port. Universidade de Évora) on yliopisto Portugalin Évorassa. Se perustettiin vuonna 1559, ja oli jesuiittojen johtama oppilaitos. Jesuiittoihin kohdistuneen painostuksen seurauksen oppilaitoksen toiminta lakkasi  1759.
Nykyinen yliopisto sai alkunsa Portugalin opetusministeri José Veiga Simãon allekirjoittamalla säädöksellä vuonna 1973 (Instituto Universitário de Évora) ja on vuodesta 1979 lähtien toiminut nykynimellään (Universidade de Évora).
Yliopistolla on noin 5 100 alemman korkeakoulututkinnon opiskelijaa ja 2 200 maisteriksi opiskelevaa sekä 900 tohtoriopiskelijaa. Opetushenkilökunnan laajuus on 640, ja hallinnolliseen henkilökuntaan kuuluu 470 ihmistä.
Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Portugalin yliopistoista 7. sijalle ja maailmanlistan sijalle 1138.
Aiheesta muualla

Kuvia tai muita tiedostoja aiheesta Évoran yliopisto Wikimedia Commonsissa
Øystein Wiik

| Øystein Wiik |
| --- | --- |
 Wiik vuonna 2022.
Henkilötiedot
Syntynyt: 7. heinäkuuta 1956 (ikä 68) Oslo, Norja
Ammatti:  näyttelijä, laulaja, kirjailija
Øystein Wiik (s. 7. heinäkuuta 1956) on norjalainen näyttelijä, laulaja ja kirjailija. Hän on näytellyt muun muassa Den Nationale Scenessä, Oslo Nye Teaterissa ja Det Norske Teatretissa.
Romaanit

Slakteren (2011)
Hvit Panter (2012)
Casanovasyndromet (2013)
Best når det virkelig gjelder! (2014)
Rekviem (2015)
Den syvende nøkkelen (2015)
Dødsrytteren (2017)
Aiheesta muualla

Kuvia tai muita tiedostoja aiheesta Øystein Wiik Wikimedia Commonsissa
Środan piirikunta

Środan piirikunta on seuraavien kahden Puolan piirikunnan nimi:
Środan piirikunta, Ison-Puolan voivodikunta
Środan piirikunta, Ala-Sleesian voivodikunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Środan piirikunta”, voi hakea sivunnimihaulla, laajalla sivunnimihaulla tai tekstihaulla.
Yann Sommer

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. joulukuuta 1988
Syntymäpaikka: Morges, Sveitsi
Pelipaikka: maalivahti
Pituus: 183 cm
Seura
Seura: Inter Milano
Junioriseurat
1996–1997: FC Herrliberg
1997–2003: FC Concordia Basel
2003–2005: FC Basel
Seurat
| Vuodet | Seura | O | (M) |
| 2005–2007 |  Basel U21 | 42 | (0) |
| 2007–2014 |  FC Basel | 113 | (0) |
| 2007–2009 | →  FC Vaduz | 50 | (0) |
| 2009–2010 | →  Grasshoppers | 33 | (0) |
| 2014–2023 |  Mönchengladbach | 272 | (0) |
| 2023 |  Bayern München | 19 | (0) |
| 2023– |  Inter Milano | 34 | (0) |
Maajoukkue
| 2003–2004 |  Sveitsi U16 | 6 | (0) |
| 2003–2005 |  Sveitsi U17 | 10 | (0) |
| 2005–2007 |  Sveitsi U19 | 18 | (0) |
| 2007–2011 |  Sveitsi U21 | 31 | (0) |
| 2012– |  Sveitsi | 94 | (0) |
 Seurajoukkueuran tilastot kattavat vain kansalliset sarjat, päivitetty 8. heinäokuuta 2024.  Maajoukkueuran tilastot päivitetty 8. heinäkuuta 2024.
Yann Sommer (s. 17. joulukuuta 1988 Morges) on sveitsiläinen jalkapallomaalivahti, joka edustaa Italian Serie A:ssa pelaavaa Inter Milanoa. Sommer on pelannut Sveitsin maajoukkueessa vuodesta 2012.
Ura > Seurajoukkueura

Yann Sommer aloitti ammattilaisuransa vuonna 2005 FC Baselin kakkosjoukkueessa. Vuonna 2007 hän teki sopimuksen ykkösjoukkueen kanssa, mutta siirtyi samana vuonna lainalle Sveitsin sarjoissa pelaavaan liechtensteiniläiseen FC Vaduziin. Vaduzissa Sommer pelasi tammikuuhun 2009 asti, kunnes hän palasi takaisin lainalta Baseliin ykkösmaalivahti Franco Costanzon loukkaannuttua. Sommer tekikin debyyttinsä Raiffeisen Super Leaguessa saman vuoden helmikuussa BSC Young Boys-ottelussa, joka päättyi Baselin 3-2-tappioon. Hän pelasi kuusi peliä kauden loppuun mennessä. Kesällä Sommer siirtyi lainalle Baselin kilpailijaan Grasshoppersiin yhden kauden kestävällä lainasopimuksella. Hän oli tuon kauden joukkueen ykkösmaalivahti.
Kauden jälkeen Sommer palasi Baseliin, jonka kanssa hän teki viiden vuoden sopimuksen. Sommer oli yhä Costanzon kakkosmaalivahtina. Costanzon sopimus kuitenkin päättyi maaliskuussa 2011 ja hän sai lähteä. Sommer oli näin FC Baselin ykkösmaalivahti. Seuraavalla kaudella Sveitsin mestaruuden voittanut Basel pääsi Mestareiden liigaan. Mestareiden liigassa Baseli yllätti monet voittamalla Manchester Unitedin ja häviämällä vasta neljännesvälierissä Bayern Münchenille. Kotimaassaan Sommer voitti Baselin kanssa tuplan, eli liigan ja cupin. Basel voitti liigan myös kausina 2012–2013 ja 2013–2014 ja Uhren Cupin vuonna 2013.
Kesällä 2014 Sommer siirtyi Bundesliigassa pelaavaan Borussia Mönchengladbachiin, kun seuran ykkösmaalivahti Marc-André ter Stegen siirtyi FC Barcelonaan. Hän pelasi ensimmäisellä kaudellaan täydet minuutit joukkueen jokaisessa ottelussa ja pelasi Bundesliigassa 15 kertaa nollapelin. Hän oli seuran ykkösmaalivahti siitä lähtien ja pelasi tammikuuhun 2023 mennessä  Mönchengladbachissa 272 liigaottelua, joista 72:ssä piti vastustajan maaleitta. Maaleja hän päästi kaikkiaan 373. Mestarien liigassa hän pelasi 20 ottelua, joista neljässä hän pelasi nollapelin ja päästi yhteensä 37 maalia. Eurooppa-liigan 20 ottelusta viidessä vastustaja jäi maaleitta. Kaikkiaan hän päästi 25 maalia.
Sommer siirtyi tammikuussa 2023 baijerilaisseura Bayern Müncheniin, jossa hän korvasi loukkaantuneen ykkösmaalivahti Manuel Neuerin. Hän teki tämän seuran debyyttinsä 20. tammikuuta tasapeliin 1–1 päättyneessä vierasottelussa RB Leipzigia vastaan. Hän pelasi loppukauden aikana täyden ajan kaikissa 19 liigaottelussa Bayernin voittaessa mestaruuden. Sommerin sopimus Bayern Münchenissä ulottui kesäkuun 2025 loppuun asti mutta hän siirtyi jo elokuussa 2023 italialaisseura Interiin. Hän on pelannut Interissä kaudella 2023–2024 ykkösmaalivahtina ja voitti Serie A:n mestaruuden.
Ura > Maajoukkueura

Nuorten maajoukkueissa Sveitsiä edustanut ja alle 21-vuotiaissa EM-hopeaa vuonna 2011 voittanut Sommer debytoi Sveitsin jalkapallomaajoukkueessa vuonna 2012 harjoitusottelussa Romaniaa vastaan Luzernissa. Toukokuussa 2014 maajoukkueen silloinen päävalmentaja Ottmar Hitzfeld nimesi Sommerin Sveitsin joukkueeseen kesän MM-kisoihin. Kisoissa Sommer ei pelannut otteluakaan ja oli pitkään Diego Benaglion varjossa, vaikka joidenkin mielestä Sommer oli parempi kuin kokenut Benaglio. Benaglion jätettyä maajoukkueen elokuussa 2014 Sommer taisteli ykkösmaalivahdin paikasta Roman Bürkin ja Marwin Hitzin kanssa. Hän pelasi Sveitsin kaikki neljä ottelua EM-kilpailuissa 2016 ja MM-kilpailuissa 2018. Myös kesän 2021 EM-kilpailuissa hän oli joukkueen ykkösmaalivahti pelaten kaikki viisi ottelua. MM-kilpailuissa 2022 hän pelasi kolme ottelua ja EM-kilpailuissa 2024 kaikki viisi ottelua.
Ura > Saavutukset

Päivitetty 24. toukokuuta 2024.
Yksilönä
Sveitsin vuoden jalkapalloilija vuosina 2016, 2018, ja 2021
FC Vaduz
Liechtensteinin cup: 2007–2008
FC Basel 1893
Sveitsin-mestari: 2010–2011, 2011–2012, 2012–2013, ja 2013–2014
Sveitsin cup: 2006–2007 ja 2011–2012
FC Bayern München
Saksan-mestari: 2022–2023
FC Internazionale Milano
Italian-mestari: 2023–2024
Yann Sommer (2015)
Käännös suomeksi
Ōkawa

| Ōkawa (大川市) |
| --- | --- |
 Chikugojoen nostosilta
 lippu:  Symboli
 Ōkawan sijainti Fukuokan prefektuurissa
 Ōkawa
 Koordinaatit: 33°12′24″N, 130°23′02″E 
Valtio:  Japani
Alue:  Kyūshū
Prefektuuri:  Fukuokan prefektuuri
Pinta-ala:  
 – Kokonaispinta-ala:  33,62 km²
Väkiluku (2018):  34 473
 – Väestötiheys:  1 025,4 as./km²
Symbolit:  
 – Puu:  Keisaripuu
 – Kukka:  Kanna
 
 http://www.city.okawa.lg.jp/ 
Infobox OKVirheellinen NIMI-arvo: 
Ōkawa (jap. 大川市, Ōkawa-shi) on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Sagan prefektuurin rajalla Chikugojoen suulla. Lähimmät suuremmat kaupungit ovat koillisessa Kurume, kaakossa Ōmuta ja luoteessa Saga. Lounaassa aukeaa Ariakenmeri. Ōkawassa on 34 473 asukasta (vuonna 2018) ja sen pinta-ala on 33,62 neliökilometriä.
Ōkawan kaupunki perustettiin vuonna 1954, kun Ōkawan maaseutukaupunkiin liitettiin viisi muuta kuntaa. Joen suistossa Chikugon tasangolla sijaitsevan kaupungin aluetta halkoo yhteensä noin 300 kilometriä kanavia. Merkittävä elinkeino on puusepänteollisuus, joka tuottaa etenkin huonekaluja ja rakennusosia. Kaupungin alueella viljellään myös muun muassa riisiä, mansikoita ja merilevää.
Aiheesta muualla

Kuvia tai muita tiedostoja aiheesta Ōkawa Wikimedia Commonsissa
Kaupungin internetsivut (japaniksi)
Zell am See

| Zell am See |
| --- | --- |
 Zell am Seen satama
 vaakuna
 Zell am See
 Koordinaatit: 47°19′10″N, 12°47′50″E 
Valtio:  Itävalta
Osavaltio:  Salzburg
Piirikunta:  Zell am See
Hallinto:  
 – Pormestari:  Peter Padourek (ÖVP)
Pinta-ala:  
 – Kokonaispinta-ala:  55,1 km²
Korkeus:  757 m
Väkiluku (2019)  (arvio):  9 854
 – Väestötiheys:  178,8 as./km²
Aikavyöhyke:  UTC+1
 – Kesäaika:  UTC+2
Suuntanumero(t):  06542
Rekisterikilpi:  ZE
 
 www.zellamsee.eu 
Infobox OKVirheellinen NIMI-arvo: 
Zell am See on talviurheilupaikkana tunnettu kaupunki Itävallassa Salzburgin osavaltiossa. Kaupungissa oli vuoden 2019 arvion mukaan 9 854 asukasta ja sen pinta-ala on 55,1 neliökilometriä.
Zell am See sijaitsee aivan Schmittenhöhe-vuoren (1 965 mpy) juurella, joten hiihtohissillä pääsee rinteisiin aivan kaupungin keskustasta. Noin viiden kilometrin etäisyydellä olevaan Kaprunin kylään ja sen hiihtokeskukseen on tiheät linja-autoyhteydet. Kesämatkailua palvelee jonkin matkaa keskustasta länteen sijaitseva Schmittenhöhebahn-köysirata ja alueen patikointireittiverkosto. Sekä talvella että kesällä avoinna oleva hiihtokeskus Alpinecenter Kitzsteinhornin juurella sijaitsee noin 10 kilometrin etäisyydellä Zell am Seesta.
Zell am Seen kautta kulkee Salzburgin ja Innsbruckin välinen rautatie. Matkaa Salzburgiin on maanteitse noin 80 kilometriä ja Müncheniin Saksaan noin 200 kilometriä. Lähimmät lentoasemat ovat Salzburgissa ja Münchenissä.
Muun muassa kuuluisa yhdistetyn hiihtäjä Felix Gottwald on syntynyt Zell am Seessä.
Aiheesta muualla

Zell am See (saksaksi)
Landesberufsschule Zell am See (saksaksi)
Zell am See-Kaprun Tourismus GmbH (englanniksi)
Dreifaltigkeitsgasse, Zell am See
Środan piirikunta (Ala-Sleesian voivodikunta)

Środan piirikunta (puol. powiat średzki) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 55 079. Piirikunta on jaettu viiteen maalaiskuntaan, jotka ovat Kostomłoty, Malczyce, Miękinia, Środa Śląska sekä Udanin ja niissä on kylien lisäksi yksi kaupunki; hallintokeskus Środa Śląska.
Środan piirikunnan työttömyysaste oli vuoden 2018 lopussa viisi prosenttia.
Piirikunnan väestöpyramidi 2014.
Vuoden 2019 lopussa Środan piirikunnassa arvioitiin olevan 55 079 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 51 596 ja sen ennakoidaan vuoteen 2050 mennessä kasvavan 56 239 asukkaaseen. Alle 18-vuotiaiden arvioitiin vuoden 2019 lopussa muodostaneen 19,1 prosenttia piirikunnan väestöstä, työikäisten 62,2 prosenttia ja eläkeikäisten 18,6 prosenttia väestön keski-iän ollessa 40,4 vuotta. Elävänä syntyneiden määrä oli vuonna 2019 yhteensä 581 lasta.
Zestaponin piirikunta

Zestaponin piirikunta (georg. ზესტაფონის რაიონი, Zestaponis raioni) on piirikunta Imeretin hallintoalueella Georgian länsiosassa. Piirikunnassa on 57 628 asukasta (vuonna 2014) ja sen pinta-ala on 423 neliökilometriä. Sen keskus on Zestaponin kaupunki (vuoteen 1921 Džugeli), joka tunnetaan metalliteollisuudestaan. Kaupunki sijaitsee Tbilisin ja Potin välisen valtatien ja rautatien varrella Imeretin keskiosassa. Zestaponin kaupungin lisäksi piirikunnassa on yksi kaupunkityyppinen taajama, Šorapani.
Aiheesta muualla

Kuvia tai muita tiedostoja aiheesta Zestaponin piirikunta Wikimedia Commonsissa
Georgian kaupungit ja piirikunnat
Zervochória

| Zervochória Ζερβοχώρια |
| --- | --- |
 Kunnallisyksikön sijainti
 Zervochória
 Koordinaatit: 40°30′N, 23°27′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Polýgyros
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  130103
Väkiluku (2011):  2 378
Aikavyöhyke:  UTC+2
 – Kesäaika:  UTC+3
Rekisterikilpi:  ChK
Infobox OKVirheellinen NIMI-arvo: 
Zervochória (kreik. Ζερβοχώρια; virallisesti Δημοτική Ενότητα Ζερβοχωρίων, Dimotikí Enótita Zervochoríon) on yksi Polýgyroksen kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 2 378 (vuonna 2011).
Zervochórian kunnallisyksikkö käsittää Polýgyroksen kunnan pohjoisosan Chalkidikín niemimaan keskiosissa. Sen suurin asutus on Palaiochóran kylä. Zervochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Polýgyroksen kuntaan yhdessä Anthemoúntaksen ja Ormýlian kanssa, jolloin se muuttui uuden kunnan kunnallisyksiköksi.
Kunnallisyksikön osat

Zervochórian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Geroplátanos | Geroplátanos | 337 |
| Krímni | Krímni | 257 |
| Marathoússa | Marathoússa | 364 |
| Marathoússa | Platanochóri | 127 |
| Palaiochóra | Palaiochóra | 806 |
| Rizá | Rizá | 487 |
Yhteensä: 2 378
Øystre Slidre

Øystre Slidre on Norjan kunta Innlandetin läänissä. Sen rajanaapureita ovat pohjoisessa Vågå ja Nord-Fron, koillisessa Sør-Fron ja Gausdal, kaakossa Nord-Aurdal, lounaassa Vestre Slidre ja lännessä Vang.
Øystre Slidre perustettiin vuonna 1849, kun Slidren kunta jaettiin kahteen osaan, josta toisesta tuli Vestre Slidre. Øystre Slidren hallinnollinen keskus on Heggenes, jonka lisäksi kunnassa sijaitsevat Moanen ja Beitostølenin taajamat. Vuoden 2024 alussa kunnassa oli 3 298 asukasta.
Kuvia

Heggen sauvakirkko
Lidarin kirkko
Aiheesta muualla

Kuvia tai muita tiedostoja aiheesta Øystre Slidre Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Ōi (1920)

| Ōi / 大井 |
| --- | --- |
 Ōi Kuressa vuonna 1923

Aluksen vaiheet
Rakentaja:  Kawasaki, Kōbe
Kölinlasku:  24. marraskuuta 1919
Laskettu vesille:  15. heinäkuuta 1920
Palveluskäyttöön:  4. toukokuuta 1921
Poistui palveluskäytöstä:  upotettu 19. heinäkuuta 1944
Tekniset tiedot
Uppouma:  5 588 t (standardi) 5 926 t (kuormattu)
Pituus:  158,6 m (vesiraja) 162,1 m (kokonaispituus)
Leveys:  14,2 m
Syväys:  4,8 m
Koneteho:  90 000 shp
Nopeus:  36 solmua
Miehistöä:  450
Aseistus
Aseistus:  7 x 140 mm/50 type 3 -tykkiä 2 x 80 mm/40 type 3 -ilmatorjuntatykkiä 8 x 533 mm torpedoputkea 58 x miinaa
Ōi (jap. 大井) oli Keisarillisen Japanin laivaston Kuma-luokan kevyt risteilijä toisessa maailmansodassa.
Valmistus

Alus tilattiin Kawasakin Kōben telakalta, missä köli laskettiin 24. marraskuuta 1919. Alus laskettiin vesille 15. heinäkuuta 1920 ja otettiin palvelukseen 4. toukokuuta 1921.
Palvelus

Alus upotettiin 19. heinäkuuta 1944.
Yleistynyt ahdistuneisuushäiriö

Yleistynyt ahdistuneisuushäiriö on pitkäaikainen  ahdistuneisuuden tila, joka ei ole luokiteltavissa miksikään muuksi ahdistuneisuushäiriötyypiksi.
Yleistyneen ahdistuneisuushäiriön oireet ovat jatkuva ahdistus ja huolestumisen tunne, jotka eivät esiinny kohtauksittain toisin kuin esimerkiksi paniikkihäiriössä. Sairaus puhkeaa monesti jo lapsuus- tai nuoruusiällä.
Yleistyneessä ahdistuneisuushäiriössä potilas on aina ylenmääräisen huolestunut ja murehtii erilaisia asioita. Huolenaiheita saattavat olla esimerkiksi terveydentila, ihmissuhteet tai taloudellinen tilanne. Ahdistuksen tunne on luonnollista vaikeissa elämänvaiheissa, ja yleistyneestä ahdistuneisuushäiriöstä onkin kyse vain, kun huolet ovat selvästi liioiteltuja. Sairauteen saattaa liittyä myös fyysisiä oireita, kuten takykardiaa, pistelyä, monenlaisia kipuja ja tihentynyt virtsaamisen tarve.
Pitkäaikaista ahdistuneisuutta saattaa seurata masennus, ja joillakin potilailla on sekä masennus että yleistynyt ahdistuneisuushäiriö samanaikaisesti. Jatkuva ja tasoltaan vaikea ahdistus saattaa altistaa paniikkihäiriökohtauksille. Useilla potilaista esiintyy yleistyneen ahdistuneisuushäiriön ohella sosiaalisten tilanteiden pelkoa. Yleistynyt ahdistuneisuushäiriö on verrattain tavallinen vaiva. Siitä kärsii arviolta noin 4–7 prosenttia väestöstä. Suurimpaan riskiryhmään kuuluvat naispuoliset ja alle 30-vuotiaat henkilöt. Yleistynyt ahdistuneisuushäiriö puhkeaa keskimäärin nuorempana kuin muut ahdistushäiriöt.
Lähes puolella yleistyneestä ahdistuneisuushäiriöstä kärsivistä esiintyy alkoholin ongelmakäyttöä. Sairautta hoidetaan terapialla ja oireita lievittävällä lääkityksellä. Myös masennuslääkkeiden on todettu auttavan joitakin potilaita.
Yleistyneen ahdistuneisuushäiriön hoito > Terapiahoidot

Eri psykoterapioilla voidaan pyrkiä ahdistuneisuusherkkyyden ja epävarmuuden tunteiden vähentämiseen sekä vaikeiden tilanteiden hallinnan parantamiseen. Varsinkin käyttäytymis- ja kognitiivisista terapioista on saatu myönteisiä tuloksia samoin kuin tukea antavista terapioista. Fisherin ja Durhamin kuusi tutkimusta sisältävässä meta-analyysissa yleistyneen ahdistuneisuushäiriön oireet lievittyivät noin 60 prosentilla, mutta toipuneita oli vain noin 40 prosenttia potilaista. Eri terapiamuodoista kognitiivis-behavioraalinen terapia oli tehokkain, mutta potilaat hyötyivät myös relaksaatioterapiasta, jossa potilaiden kyvyttömyyteen rentoutua voidaan vaikuttaa esimerkiksi biofeedbackinselvennä keinoin. Vaikka kognitiivis-behavioraalista terapiaa voidaan toteuttaa sekä yksilö- että ryhmäterapiana, oli yksilöterapia tehokkaampaa. Potilas tarvitsee usein pitkäkestoista terapiaa toimintakyvyn parantamiseksi.
Yleistyneen ahdistuneisuushäiriön hoito > Lääkehoito

Bentsodiatsepiineja on käytetty ahdistuslääkkeinä paljon jo 1960-luvulta lähtien. Niihin liittyy kuitenkin runsaasti epäkohtia, joita ovat muun muassa siedon kehittyminen ja fyysinen riippuvuus. Siedon kehittymisestä johtuen potilas joutuu jatkuvasti nostamaan lääkeannosta saadakseen saman tehon, ja siksi bentsodiatsepiineja suositellaan vain lyhytaikaiseen käyttöön.
Eräissä ahdistuneisuushäiriöissä käytetään myös pieniä annoksia
neuroleptejä. Neurolepteillä on kuitenkin bentsodiatsepiinejä merkittävästi suurempi sivuvaikutusten riski.
Uudempia lääkkeitä ovat buspironi (kauppanimi Buspar), venlafaksiini (kauppanimi Efexor) ja duloksetiini (kauppanimi Cymbalta), joiden teho ahdistukseen tulee hitaasti noin kahden kolmen viikon kuluttua. Vuonna 2006 Euroopan unionissa käyttöaiheen "yleistynyt ahdistuneisuushäiriö" sai uusi lääkeaine pregabaliini (kauppanimi Lyrica), joka tehoaa yleistyneeseen tuskaisuuteen nopeasti.
Niin sanotut selektiiviset serotoniinin takaisinoton estäjät (SSRI) voivat tehota yleistyneen tuskaisuuden hoidossa. Hoitovasteen saavuttamiseen menee kuitenkin huomattavasti enemmän aikaa kuin esimerkiksi masennusta tai muita ahdistuneisuushäiriöitä hoidettaessa. Paroksetiini on ainoana SSRI-lääkkeenä saanut indikaation "yleistynyt ahdistuneisuushäiriö". Usein potilas kuitenkin joutuu käyttämään eri lääkkeitä oireiden hillitsemiseksi.